cyanic-selkie/wikianc huggingface dataset:
டி மாவர்-லாப்லாசு தேற்றம்
டி மாவரின், தி டாக்ட்ரின் ஆஃப் சான்சஸ் (The Doctrine of Chances) புத்தகத்தின் இரண்டாம் பதிப்பில் இத்தேற்றம் வெளியானது. அப்புத்தகத்தில் பெர்னெளலியின் முயற்சிகள் என்ற சொல் பயன்படுத்தப்படவில்லையென்றாலும் ஒரு நாணயத்தை 3600 முறை சுண்டும்போது கிடைக்கக் கூடிய தலைகளின் எண்ணிக்கையின் நிகழ்தகவுப் பரவலைப் பற்றி டி மாவர் குறிப்பிட்டு எழுதியுள்ளார்.
தேற்றம்
n ன் மதிப்பு அதிகமாகும்போது np ன் அண்மைப்பகுதியில் அமையும் k க்கு
அதாவது, n\to\infty எனும்போது இடது மற்றும் வலதுபுறங்களின் விகிதம் ஒன்றை நெருங்குகிறது.
நிரூபணம்
ஸ்டெர்லிங் சூத்திரப்படி ஒரு மிகப் பெரிய எண்ணின் தொடர் பெருக்கலைக் கீழ்க்கண்டவாறு தோரயப்படுத்தலாம். அல்லது:
எனவே
,இப்பொழுது ஃ
பின்வரும் மடக்கை விரிவுகளைப் பயன்படுத்த:-
( ,
(n இன் மதிப்பு அதிகமாகும்போது x இன் மதிப்பு பூச்சியத்தை நெருங்கும் என்பதால் மூன்றுக்கும் அதிகமான x இன் அடுக்குகளை விட்டுவிடலாம்.)
ஃ  (தேற்றம் நிறுவப்பட்டது.)
மேற்கோள்கள்
பகுப்பு:புள்ளியியல் பகுப்பு:கணிதத் தேற்றங்கள்
லிதன் தாஸ்
லிதன் தாஸ் (Liton Das (வங்காள மொழி: লিটন দাস) (பிறப்பு:13 அக்டோபர்,1994) வங்காளதேசத் துடுப்பாட்ட அணி வீரர் ஆவார். இவர் வங்காளதேச அணிக்காக தேர்வுத் துடுப்பாட்டம், ஒருநாள் பன்னாட்டுத் துடுப்பாட்டம் மற்றும் பன்னாட்டு இருபது20 போட்டிகளில் விளையாடி வருகிறார். வலதுகை மட்டையாளரான இவர் குச்சக் காப்பாளராகவும் செயல்படுகிறார். இவர் 19 வயதிற்கு உட்பட்ட வங்காளதேசத் துடுப்பாட்ட அணியில் விளையாடியுள்ளார்.இவர் 15 வயதிற்கு உட்பட்ட வங்காளதேச அணி, 19 வயதிற்கு உட்பட்ட வங்காளதேச அணி, 23 வயதிற்கு உட்பட்ட வங்காளதேச அணி, தாக்கா கிளாடியேட்டர்ஸ், வங்க்லாளதேச கிழக்கு கோட்ட அணி, வங்காளதேச அணி வடக்கு கோட்ட அணி,ராங்பூர் மாகாண அணி, ஆகிய அணிகளுக்காக உள்ளூர்ப் போட்டிகளில் விளையாடி வருகிறார்
உள்ளூர்ப் போட்டிகள்
2012 மற்றும் 2014 ஆம் ஆண்டிற்கான 19 வயதிற்கு உட்பட்டோருக்கான துடுப்பாட்ட உலகக்கிண்ணத் தொடரில் இவர் விளையாடினார். 2014-15 ஆம் ஆண்டிற்கான தேசிய துடுப்பாட்ட லீக் தொடரில் இவர் ராங்பூர் மாகான அணிக்காக விளையாடினர். இந்தத் தொடரில் ஏழு போட்டிகளில் விளையாடி 1,024 ஓட்டங்களை எடுத்தார். இவரின் மட்டையாட்ட சராசரி 85.33 ஆகும். இதில் ஐந்து நூறு ஓட்டங்களும் அடங்கும். இந்தத் தொடரில் ராங்பூர் மாகாண அணி கோப்பையை வென்றது.
2016-17 ஆம் ஆண்டிற்கான வங்காளதேச கிரிக்கெட் லீக் தொடரில் இவர் கிழக்கு கோட்ட அணிக்காக விளையாடினார். இந்தத் தொடரில் சனவரியில் நடைபெற்ற போட்டியில் தனது முதல் முதல் தரத் துடுப்பாட்டப் போட்டியில் இருநூறு ஓட்டங்களைப் பதிவு செய்தார். இந்தத் தொடரில் சிறப்பாக விளையாடியதால் இந்தியத் துடுப்பாட்ட அணிக்கு எதிரான தேர்வுத் துடுப்பாட்டத் தொடரில் வங்காளதேச அணியில் இடம்பெற்றார்.
2016-17 ஆம் ஆண்டிற்கான தாக்கா கோட்ட பிரீமியர் கிரிக்கெட் லீக் தொடரில் 14 போட்டிகளில் 752 ஓட்டங்கள் எடுத்தார். இதன்மூலம் அதிக ஓட்டங்கள் எடுத்த வீரர்கள் வரிசையில் முதல் இடம் பிடித்தார்.
2017-18 ஆம் ஆண்டிற்கான வங்காளதேச கிரிக்கெட் லீக் தொடரில் 6 போட்டிகளில் 779 ஓட்டங்கள் எடுத்தார். இதன்மூலம் அதிக ஓட்டங்கள் எடுத்த வீரர்கள் வரிசையில் முதல் இடம் பிடித்தார். இந்தத் தொடரின் ஒரு ஆட்டப் பகுதியில் 274 ஓட்டங்கள் எடுத்தார்.
2018-19 வங்காளதேச பிரீமியர் லீக் தொடரில் சியல்கோட் சிக்சர்ஸ் அணி சார்பாக விளையாடுகிறார்.
பட்டியல் அ
2013 ஆம் ஆண்டில் நடைபெற்ற ஆசிய துடுப்பட்ட அவை வளருக் அணி கோப்பைத் துடுப்பாட்டத் தொடரில் இவர் 23 வயதிற்கு உட்பட்ட வங்காளதேச துடுப்பாட்ட அணி சார்பாக விளையாடினார். ஆகஸ்டு 18,சிங்கப்பூரில் உள்ள துடுப்பாட்ட மைதானத்தில் 23 வயதிற்கு உட்பட்ட இலங்கைத் துடுப்பாட்ட அணிக்கு எதிரான பட்டியல் அ துடுப்பாட்டம் போட்டியில் இவர் அறிமுகமனார். இந்தப் போட்டியில் அறுபது பந்துகளில் 39 ஓட்டங்களை எடுத்து ஜெயரத்னேவால் ரன் அவுட் ஆனார். இந்தப் போட்டியில் 23 வயதிற்கு உட்பட்ட இலங்கை துடுப்பாட்ட அணி 62 ஓட்டங்களில் வெற்றி பெற்றது. 2019 ஆம் ஆண்டில் நடைபெற்ற பன்னாட்டுத் துடுப்பாட்ட அவை உலகக் கோப்பைக்கான தொடரில் இவர் விளையாடினார். சூலை 5, இலார்ட்சு துடுப்பாட்ட மைதானத்தில் பாக்கித்தான் துடுப்பாட்ட அணிக்கு எதிரான பட்டியல் அ துடுப்பாட்டம் போட்டியில் இவர். நாற்பது பந்துகளில் 32 ஓட்டங்களை எடுத்து சகீன் சா பந்துவீச்சில் ஆட்டமிழந்தார். இந்தப் போட்டியில் பாக்கித்தான் துடுப்பாட்ட அணி 94 ஓட்டங்களில் வெற்றி பெற்றது.
இருபது20
2013 ஆம் ஆண்டில் நடைபெற்ற வங்காளதேச பிரீமியர் லீக் கோப்பைத் துடுப்பாட்டத் தொடரில் தாக்கா கிளாடியேட்ட்ர்ஸ் துடுப்பாட்ட அணி சார்பாக விளையாடினார். பெப்ரவரி 12, இல் தாக்கா துடுப்பாட்ட மைதானத்தில் பரிசல் பர்னர்ஸ் துடுப்பாட்ட அணிக்கு எதிரான இருபது20 போட்டியில் இவர் அறிமுகமனார். இந்தப் போட்டியில் 2 பந்துகளில் ஓர் ஓட்டம் எடுத்து அசார் மகமூட் பந்துவீச்சில் ஆட்டமிழந்தார்.இந்தப் போட்டியில் பரிசல் பர்னர்ஸ் துடுப்பாட்ட அணி ஏழு இலக்குகளில் வெற்றி பெற்றது.
தேர்வு போட்டிகள்
2015 ஆம் ஆண்டில் இந்தியத் துடுப்பாட்ட அணி வங்காளதேசத்தில் சுற்றுப் பயணம் செய்து விளையாடியது.சூன் 10 இல் பதுல்லாவில்  நடைபெற்ற இந்தியத் துடுப்பாட்ட அணிக்கு எதிரான முதல் தேர்வுத் துடுப்பாட்டப் போட்டியில்  இவர் அறிமுகமானார். இந்தப் போட்டியின் முதல் ஆட்டப் பகுதியில் 45 பந்துகளைச் சந்தித்த இவர் 44 ஓட்டங்களை எடுத்து ரவிச்சந்திரன் அசுவின் பந்துவீச்சில் ஆட்டமிழந்தார்.போட்டி சமனில் முடிந்தது. 2018 ஆம் ஆண்டில் சிம்பாப்வே துடுப்பாட்ட அணி வங்காளதேசத்தில்  சுற்றுப் பயணம் செய்து விளையாடியது.நவமபர் 11 இல் டாக்காவில்  நடைபெற்ற சிம்பாப்வே துடுப்பாட்ட அணிக்கு எதிரான இரண்டாவது தேர்வுத் துடுப்பாட்டப் போட்டியில் துவக்க வீரராக களம் இறங்கி  முதல் ஆட்டப் பகுதியில் 35 பந்துகளைச் சந்தித்த இவர் 9 ஓட்டங்களை எடுத்து ஜார்விஸ்  பந்துவீச்சில் ஆட்டமிழந்தார். இரண்டாவது ஆட்டப் பகுதியில் 14 பந்துகளில் 6 ஓட்டங்கள் எடுத்து ஆர்விஸ் பந்துவீச்சில் ஆட்டமிழந்தார். வங்காளதேச அணி 218 ஓட்டங்கள் எடுதது. 2019 ஆம் ஆண்டில் ஆப்கானித்தான் துடுப்பாட்ட அணி வங்காளதேசத்தில்  சுற்றுப் பயணம் செய்து விளையாடியது.செப்டம்பர் 5 இல் சட்டோகரத்தில்  நடைபெற்ற ஆப்கானித்தான் துடுப்பாட்ட அணிக்கு எதிரான முதல்  தேர்வுத் துடுப்பாட்டப் போட்டியில் துவக்க வீரராக களம் இறங்கி  முதல் ஆட்டப் பகுதியில் 66 பந்துகளைச் சந்தித்த இவர் 33 ஓட்டங்களை எடுத்து ரஷீத் கான் பந்துவீச்சில் ஆட்டமிழந்தார். இரண்டாவது ஆட்டப் பகுதியில் 30 பந்துகளில் 9 ஓட்டங்கள் எடுத்து சகீர் கான் பந்துவீச்சில் ஆட்டமிழந்தார். இந்தப் போட்டியில் ஆப்காத்தினா அணி 224 ஓட்டங்களில் வெற்றி பெற்றது.
சர்வதேச போட்டிகள்
2015 ஆம் ஆண்டில்இந்தியத் துடுப்பாட்ட அணி வங்காளதேசத்தில் சுற்ருப் பயணம் செய்து விளையாடியது. சூன் 18, தாக்கவில் உள்ள துடுப்பாட்ட மைதானத்தில் இந்துயத் துடுப்பாட்ட அணிக்கு எதிரான முதல் ஒருநாள் பன்னாட்டுத் த்ஹ்டுப்பாட்டப் போட்டியில் இவர் அரிமுகமானார். இந்தப் போட்டியில் இவர் 13 பந்துகளில் எட்டு ஓட்டங்களை எடுத்து ரவிச்சந்திரன் அசுவின் பந்துவீச்சில் ஆட்டமிழந்தார். இந்தப் போட்டியில் வங்காளதேச துடுப்பாட்ட அணி 79 ஓட்டங்களில் வெற்றி பெற்றது.
வெளியினைப்புகள்
பகுப்பு:வங்காளதேசத் துடுப்பாட்டக்காரர்கள் பகுப்பு:1994 பிறப்புகள்
சேலை ஊராட்சி
சேலை ஊராட்சி (Selai Gram Panchayat), தமிழ்நாட்டின் திருவள்ளூர் மாவட்டத்தில் உள்ள திருவள்ளூர் வட்டாரத்தில் அமைந்துள்ளது. இந்த ஊராட்சி, திருவள்ளூர் சட்டமன்றத் தொகுதிக்கும் திருவள்ளூர் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 2837 ஆகும். இவர்களில் பெண்கள் 1448 பேரும் ஆண்கள் 1389 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
இந்தியக் குடியரசுத் தலைவர்களின் பட்டியல்
இந்தியக் குடியரசுத் தலைவர் என்பவர், இந்திய தேசத்தின் தலைவர் மற்றும் இந்தியாவின் முப்படைகளின் தலைமை தளபதியும் ஆவார். இந்திய ஜனாதிபதி நாட்டின் முதல் குடிமகன் எனக் குறிப்பிடப்படுகிறார். இந்திய அரசியலமைப்பின் வாயிலாக இந்த அதிகாரங்கள் குடியரசுத் தலைவருக்கு வழங்கப்பட்ட போதிலும், இந்த நிலை பெரும்பாலும் மரபுசார்ந்த ஒன்றாகும். ஆயினும் உண்மையில் பிரதம மந்திரி செயலாற்றும் அதிகாரங்களை நடைமுறையில் கொண்டிருப்பார்.
இந்திய குடியரசுத் தலைவர் என்பவர் மக்களால் நேரடியாகத் தேர்ந்தெடுக்கப்படுவதில்லை என்றாலும் மக்களால் தேர்ந்தெடுக்கப்பட்ட உறுப்பினர்களைக் கொண்ட நாடாளுமன்றத்தின் உறுப்புகளாகிய, மக்களவை மற்றும் மாநிலங்களவை, மாநில  சட்டப் பேரவை உறுப்பினர்களால் தேர்ந்தெடுக்கப்படுகிறார். இந்திய அரசியலமைப்பின் பகுதி V கட்டுரை 56  இல் கூறியுள்ளதன்படி, குடியரசுத் தலைவர் ஐந்தாண்டு காலம் பதவியில் இருப்பார். குடியரசுத் தலைவரின் அலுவல் காலத்தின் பொழுது பதவிநீக்கம் செய்யப்படும் நேரங்களில் அல்லது குடியரசுத் தலைவர் அலுவலகத்தில் இல்லாத நேரங்களில் துணை ஜனாதிபதி குடியரசுத் தலைவர் பொறுப்பினை ஏற்றுக்கொள்கிறார். பாகம் V இன் 70 ஆவது பிரிவின்படி, எதிர்பாராத தற்செயல் நிகழ்வின் பொழுது குடியரசுத் தலைவர் எவ்வாறு செயல்படுவது அல்லது அவரின் பொறுப்பினைப் பறிக்க வேண்டிய காலங்களில் பாராளுமன்றம் கூடித் தீர்மானிக்கலாம்.
இந்தியக் குடியரசுத் தலைவர்களின் பட்டியல் பின்வருமாறு:
வாழும் முன்னாள் குடியரசுத் தலைவர்கள்
1 September 2023 நிலவரப்படி, இந்தியாவின் முன்னாள் குடியரசுத் தலைவர்கள் இருவர் வாழுகின்றனர்:
2020 ஆகத்து 31 அன்று, 84 வயதில் முன்னாள் குடியரசுத் தலைவரான பிரணாப் முகர்ஜி மரணமடைந்தார். .
இவற்றையும் காண்க
பகுப்பு:இந்தியப் பட்டியல்கள்
भारत के राष्ट्रपति President van India
வரவணி ஊராட்சி
வரவணி ஊராட்சி (Varavani Gram Panchayat), தமிழ்நாட்டின் இராமநாதபுரம் மாவட்டத்தில் உள்ள ஆர் எஸ் மங்கலம் வட்டாரத்தில் அமைந்துள்ளது. இந்த ஊராட்சி, திருவாடனை சட்டமன்றத் தொகுதிக்கும் ராமநாதபுரம் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 2425 ஆகும். இவர்களில் பெண்கள் 1254 பேரும் ஆண்கள் 1171 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:இராமநாதபுரம் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
கருப்பு ஆற்றல்
thumb|right| அண்டத்தில் கரும்பொருள் மற்றும் கருப்பு ஆற்றலின் அளவு கருப்பு ஆற்றல் (dark energy) என்பது நமது பிரபஞ்சம் விரிவடைவதற்கு காரணமாகச் சொல்லப்படும் ஒரு கருதுகோள் அளவிலான ஆற்றல் ஆகும். பெருவெடிப்புக் கொள்கையின் படி நமது பிரபஞ்சம் தோன்றிய நாளிலிருந்து விரிவடைந்து கொண்டே போகிறது. பிரபஞ்சவியலின் திட்டவட்ட வடிவமைப்பின்படி பார்த்தால் நம் பிரபஞ்சத்தின் 74 விழுக்காடு கருப்புஆற்றலே உள்ளது. ஒளியின் திசைவேகத்தை விட அதிகமான திசைவேகத்தை எந்த ஒரு பொருளும் அடைய முடியாது என ஐன்ஸ்டீன் கருதினார். ஆனால் கருப்பு ஆற்றல் அதிகரிக்க அதிகரிக்க காலம் இடப் பரிமாணங்களில் மாற்றம் ஏற்பட்டு ஒரு பொருள் ஒளியின் திசைவேகத்திற்கு அதிகமான திசைவேகத்தை அடைய முடியும் என்று நம்பப்படுகிறது.
தற்போது இரு கருப்பு ஆற்றலின் வடிவங்கள் முன்மொழியப்பட்டுள்ளன. அதில் முதலாவது பிரபஞ்சவியல் மாறிலி, அண்டத்தை ஒருபடித்தானதாகப் நிரப்பக்கூடிய ஒரு மாறாத ஆற்றல் அடர்த்தி ஆகும். மற்றயது இயற்பியல் மொடுளி, குவிண்டே சென்சே
லவங்கி
லவங்கி முதலாவது மேளகர்த்தா இராகமும், "இந்து" என்று அழைக்கப்படும் முதலாவது சக்கரத்தின் முதலாவது இராகமுமாகிய கனகாங்கியின் ஜன்னிய இராகம் ஆகும்.
இலக்கணம்
thumb|right|250px|லவங்கி சுரங்கள் C யிலிருந்து தொடக்கம் இந்த இராகத்தில் சட்ஜம் (ச), சுத்த ரிசபம் (ரி1), சுத்த மத்திமம் (ம1), சுத்த தைவதம் (த1), சட்ஜம் (ச) ஆகிய சுரங்கள் வருகின்றன. இதன் ஆரோகண அவரோகணங்கள் பின்வருமாறு:
இந்த இராகத்தில் எல்லா சுரங்களும் முழுமையாக அமையாததால் இது ஒரு வர்ஜ இராகம் ஆகும். இதன் ஆரோகணத்தில் 4 சுரங்களும் அவரோகணத்தில் 4 சுரங்களும் உள்ளன. இதனால் இதை "--" இராகம் என்பர்.
மேற்கோள்கள்
பகுப்பு:கனகாங்கியின் ஜன்னிய இராகங்கள்
டெசிபெல் வாட்
டெசிபெல் வாட்
டெசிபெல் என்பது இரண்டு திறன்களுக்கு (power) இடையிலோ அல்லது வீச்சுக்களுக்கு (amplitude) இடையிலோ உள்ள விகிதத்தை (ratio) குறிப்பதாகும். எடுத்துகாட்டாக "P" என்பதை அளக்கப்பட்ட திறனாகவும் (measured power) "Po" என்பதை மேற்கோள் திறனாகவும் (reference value) கொண்டால் டெசிபெல் என்பதை பின்வரும் சமன்பாடு மூலம் கணக்கிடலாம்.
இதே போன்று "U" என்பதை அளக்கப்பட்ட வீச்சாகவும் (measured amplitude) "Uo" என்பதை மேற்கோள் வீச்சாகவும் (reference value) கொண்டால் டெசிபெல் என்பதை பின்வரும் சமன்பாடு மூலம் கணக்கிடலாம்.
பொதுவாக ஒரு வலையமைப்பிலோ (Network) அல்லது மின்னன் சாதனத்திலோ (electronic device) ஏற்படும் உயர்வையோ (Gain) அல்லது தாழ்வையோ (Loss) குறிபிட்ட பயன்படும் ஒரு அலகு ஆகும். உதரணமாக "Po" என்பதை உள்ளீடு திறனாகவும் "P" என்பதை வெளியீடு திறனாகவும் கொண்டால் மேற்கண்ட சமன்பாட்டின் மூலம் அதன் dB-யை கணக்கிடலாம். இதில் Po-ஐ ஒரு வாட்டாக (1 Watt) கொண்டால் P-ஐ டெசிபெலில் dBW என்றும் Po-ஐ ஒரு மில்லிவாட்டாக (1 milliWatt) கொண்டால் P-ஐ டெசிபெலில் dBm என்று குறிபிடுவது வழக்கம்.
டெசிபெலில் இருந்து எண்ணிற்கு மாற்றும் கணக்கீடு
டெசிபெல் என்பது ஒரு அலகு என்றாலும் அது ஒரு எண் மட்டுமே. இது ஒரு விகிதம் என்பதால் அலகுகள் சமன் செய்து முடிவில் எண்ணாக மட்டுமே இருக்கும். பின்வரும் ஒரு சிறிய கணக்கீடு மூலம் விளக்கலாம்.
3+0.7=3.7 dB = 1.995262X1.174898=2.344299 இது ஒரு திறனின் விகிதம் (power ratio).
3/10=0.3
10 0.3=1.995262
இது போன்றே
1.412538X1.083927=1.531088 என்பது ஒரு மின்னலுத்த விகிதம் (voltage ratio).
இந்த கனகீட்டையும் மேல்கண்டவாறு செய்யலாம்.
== டெசிபெலில் மாற்ற உதவும் பட்டியல் ==
வெளி இணைப்புகள்
பகுப்பு:மின்காந்தவியல் பகுப்பு:ஒலியியல்
செங்கல்பட்டு மாவட்டம் (சென்னை மாகாணம்)
செங்கல்பட்டு மாவட்டம் (Chingleput district) என்பது பிரித்தானிய இந்தியாவின், சென்னை மாகாணத்தின் ஒரு மாவட்டம் ஆகும். இம்மாவட்டமானது தற்போதைய காஞ்சிபுரம் மாவட்டம், செங்கல்பட்டு மாவட்டம், திருவள்ளூர் மாவட்டம் மற்றும் சென்னை நகரின் சிலபகுதிகளைக் கொண்டதாக இருந்தது. 7,970 சதுர கிலோமீட்டர் (3,079 சதுர மைல்) பரப்பளவு கொண்ட மாவட்டமான இது ஆறு வட்டங்களாக பிரிக்கப்பட்டிருந்தது. மாவட்டத்தின் முதல் தலைநகராக கருங்குழி 1825 முதல் 1835 வரை இயங்கிவந்த நிலையில் பின்னர் காஞ்சிபுரத்துக்கு மாற்றப்பட்டது. என்றாலும் இடையில் 1859-இல் சென்னை மாநகரத்தின் ஒரு பகுதியாக தற்போது உள்ள சைதாபேட்டையானது  செங்கல்பட்டு மாவட்டத்தின் நிர்வாக தலைநகராக இருந்தது.
வரலாறு
இடது|thumb|1913இல் செங்கல்பட்டு கோட்டையின் தோற்றம். இந்தக் கோட்டைப் பகுதியில் 1752இல் [[செங்கல்பட்டு சண்டை|செங்கல்பட்டு போர் நடந்தது.]] இராபர்ட் புருசு ஃபூட் மேற்கொண்ட அகழ்வாய்வில், இப்பகுதியில் கற்காலத்திலிருந்தே மனிதர்கள் வாழ்ந்துவந்தது தெரியவருகிறது. கி,மு. முதல் நூற்றாண்டின் முடிவில் இப்பகுதியானது தொண்டைமான் மரபினரின் ஆட்சியின்கீழ் வந்தது. கி.பி. 500இல் இப்பகுதியை பல்லவர் காஞ்சிபுரத்தை தலைநகராக கொண்டு ஆண்டனர். பல்லவர்கள் வீழ்ச்சியடைந்தபோது கி.பி. 760இல் சாளுக்கியர்களின் ஆதரவுடன், மேலைக் கங்கர்களால் இப்பகுதி கைப்பற்றப்பட்டது. அதன்பிறகு செங்கல்பட்டை இராஷ்டிரகூடர், சோழர், வாரங்கல்லின் காக்கத்தியர் ஆகியோர் 13ஆம் நூற்றாண்டில் இப்பகுதியை தில்லி சுல்தானகத்தால் வெற்றிகொள்ளப்படும்வரை ஆண்டனர். பின்னர் இப்பகுதியை வெற்றிகொண்ட விஜயநகர பேரரசர்கள்   1393 முதல் 1565 வரை ஆட்சி செய்தனர். பின்னர் 1565 முதல் 1640 வரை செங்கல்பட்டை சந்திரகிரி இராச்சியமானது கைப்பற்றி ஆண்டது.
1687 ஆம் ஆண்டில் முகலாயர்கள் ஆட்சியின்கீழ் இந்தப் பகுதியை இணைக்கப்பட்டது. பின்னர் இப்பகுதியின் ஆட்சியாளராக 1763 முதல் ஆற்காடு நவாப் மாறினார்.1763 ஆம் ஆண்டில், செங்கல்பட்டானது பிரித்தானிய கிழக்கிந்திய கம்பெனிக்கு ஆற்காடு நவாபான முகம்மது அலியால் வழங்கப்பட்டது. இப்பகுதியானது கர்நாடகப் போர்களின் களமாக இருந்தது. மேலும் அடிக்கடி திப்பு சுல்தானால் கைப்பற்றப்பட்டும் வந்தது. 1801 ஆம் ஆண்டில், இறுதியாக ஆற்காடு நவாப் இப்பகுதியின் முழு இறையாண்மையும் பிரித்தானிய கிழக்கிந்திய நிறுவனத்திடம் இழந்தார்.
இந்திய விடுதலைக்குப் பிறகு இந்த மாவட்டமானது 1950இல் புதிய பெயரைப் பெற்ற சென்னை மாநிலத்தின் ஒரு பகுதியாக ஆனது. 1956 ஆம் ஆண்டு இந்திய ஒன்றியத்தால் இயற்றப்பட்ட மாநில மறுசீரமைப்பு சட்டத்தின்  விளைவாக, மொழிவாரியாக மாநில எல்லைகள் மறு வரையறை  செய்யப்பட்டது. சென்னை மாநிலமானது இறுதியாக 1969 சனவரி 14 அன்று தமிழ்நாடு என பெயர் மாற்றப்பட்டது.
வட்டங்கள்
செங்கல்பட்டு மாவட்டமானது எட்டு வட்டங்களாக பிரிக்கப்பட்டு இருந்தது:
நிர்வாகம்
இந்த மாவட்டமானது மூன்று துணைக் கோட்டங்களாக பிரிக்கப்பட்டிருந்தது. ஒவொரு கோட்டமும் மூன்று சாராட்சியர்களின் நிர்வாகத்தில் இருந்தது:
1901 ஆம் ஆண்டில், இந்த மாவட்டத்தில் காஞ்சிபுரம், செங்கல்பட்டு ஆகிய இரு நகராட்சிகள் இருந்தன.
மக்கள் வகைப்பாடு
1901 ஆம் ஆண்டில், செங்கல்பட்டு மாவட்டத்தின் மொத்த மக்கள் தொகையானது 1,312,222 ஆக இருந்தது. இதில் 96 விழுக்காட்டு மக்கள் இந்துக்கள், மீதமுள்ளவர்கள் கிறிஸ்தவ மற்றும் முஸ்லிம் மக்களாவர். நான்கில் மூன்று பங்கினரின் தாய்மொழியாக தமிழ் இருந்தது. மீதமுள்ளவர்கள் தெலுங்கர்களாவர். இந்த மாவட்டமானது சென்னைக்கு அருகில் இருந்த காரணத்தால் ஏராளமான ஐரோப்பியரும் இருந்தனர்.
மேற்கோள்கள்
பகுப்பு:சென்னை மாகாண மாவட்டங்கள்
இரண்டாம் சுராபாலா
இரண்டாம் சுரபாலா (ஆட்சி காலம் 1075-1077)  இந்திய துணைக்கண்டத்தின்  கிழக்கு பகுதியில் பாலா வம்சத்தின் ஆட்சியாளா் ஆவாா். இவா் பாலா மன்னன் இரண்டாம் மகிபாலாின் வாாிசு ஆவாா். இவா்  பாலா வம்சத்தின பதினான்காம் ஆட்சியாளராக ஏழு ஆண்டுகள் ஆட்சி புாிந்தாா். இவா் இராம பால ரால்  தோற்கடிக்கப்பட்டாா்..
குறிப்புகள்
பகுப்பு:வங்காளதேச வரலாறு பகுப்பு:மேற்கு வங்காளத்தின் வரலாறு பகுப்பு:இந்தியப் பௌத்தர்கள்
தென்னிந்திய சர்வதேசத் திரைப்பட விருதுகள்
தென்னிந்திய சர்வதேசத் திரைப்பட விருதுகள் (SIIMA விருதுகள்) தென்னிந்திய திரையுலக கலைஞர்கள் மற்றும் தொழில்நுட்ப சாதனைகளை கௌரவப்படுதும் விழாவாகும். இவ்விழாவில் தமிழ், தெலுங்கு, மலையாளம், கன்னடம் திரைப்பட உலகினர்கள் கலந்துகொள்கின்றனர்.
இதில் நான்கு மொழிகளிலும் சிறந்த படம், சிறந்த நடிகர், நடிகைகள், இயக்குனர்கள், இசை அமைப்பாளர்கள், ஒளிப்பதிவாளர்கள் உள்பட 19 பிரிவுகளில் விருது வழங்கப்படும். இவ்விழா இரண்டு நாட்கள் நடைபெறும். முதல் SIIMA விழா (துபாய் உலக வர்த்தக மையத்தில்) ஜூன் ஜூன் 21 மற்றும் 22 ஆம் தேதி 2012 ஆம் ஆண்டு அன்று நடைபெற்றது.
சீமா விருதுகள் 2012
தென்னிந்திய சர்வதேச திரைப்பட விருது விழா, முதல்முறையாக 2012ம் ஆண்டு தொடங்கியது. இந்த விழா துபாயில் ஜூன் 21–22, 2012ம் ஆண்டு ஆரம்பித்தது. இவ்விழாவுக்கு தினகரன் நாளிதழ் அச்சு ஊடக உதவிகளை வழங்கியது. இவ்விழாவில் தமிழ், தெலுங்கு, மலையாளம், கன்னடம் திரைப்பட உலகினர் கலந்துகொள்கின்றனர்.
இதில் நான்கு மொழிகளிலும் சிறந்த படம், சிறந்த நடிகர், நடிகைகள், இயக்குனர்கள், இசை அமைப்பாளர்கள், ஒளிப்பதிவாளர்கள் உள்பட 19 பிரிவுகளில் விருது வழங்கப்பட்டது.
விருது நிகழ்ச்சிக்கிடையே பிரமாண்டமான கலைநிகழ்ச்சிகள் நடைபெறுகின்றது. இக்கலை நிகழ்ச்சியில் சமீரா ரெட்டி, சுருதி ஹாசன், ஹன்சிகா மோத்வானி, சார்மி, அமலா பால், தீட்சா சேத், பிரியாமணி, நிதி சுப்பையா, ஐன்ட்ரிதா ராய், பாரூல் யாதவ், கேத்ரின், பூர்ணா, ஹரிப்ரியா மற்றும் இசை அமைப்பாளர் தேவிஸ்ரீ பிரசாத் உள்பட பலர் பங்கேற்கின்றனர். மற்றும் நான்கு மொழிகளிலும் இருந்து ஏராளமான திரையுலகத்தினர் கலந்துகொண்டனர்.
சீமா விருதுகள் 2013
இது செப்டம்பர் மாதம் 12, 13ம் தேதிகளில் சார்ஜாவில் பிரமாண்டமாக நடந்தது. தமிழ், தெலுங்கு, மலையாளம், கன்னடம் திரைத்துறையினர் கலந்துகொண்டனர்.
நான்கு மொழியிலும் சிறந்த படம், சிறந்த இயக்குனர், நடிகர், நடிகைகள் உட்பட 19 பிரிவுகளில் விருது வழங்கப்பட்டது. விழாவை ஆர்யா, ஸ்ரேயா சரண், தெலுங்கு நடிகர் ராணா, இந்தி நடிகர் சோனு சூத் ஆகியோர் தொகுத்து வழங்கினார்கள். நடிகர்கள் மோகன் லால், பிரித்விராஜ், தனுஷ், பாலகிருஷ்ணா, அல்லு அர்ஜுன், புனித் ராஜ்குமார், உபேந்திரா, சொஹைல் கான், நடிகைகள் ஸ்ரீதேவி, அசின், காஜல் அகர்வால், பிரியாமணி ஆகியோர் சிறப்பு விருந்தினர்களாக கலந்துகொண்டனர். விருது வழங்கும் விழாவில் நடிகைகள் சுருதி ஹாசன், ஹன்சிகா, தமன்னா, ஸ்ரேயா, சார்மி, ரம்யா, ரிச்சா உள்ளிட்டோர் நடனமாடினார்கள். விழாவில் வாழ்நாள் சாதனையாளர் விருது சவுகார் ஜானகிக்கு வழங்கப்பட்டது. த்ரிஷா, காவ்யா மாதவனுக்கு சிறப்பு விருதுகள் வழங்கப்பட்டன.
வெளி இணைப்புகள்
பகுப்பு:தமிழ்த் திரைப்பட விருதுகள்
லட்புரா
லாட்புரா கிராமம் வடகிழக்கு இந்தியாவின் ராஜஸ்தான் மாநிலத்தில் உள்ள பில்வாரா மாவட்டத்தில், லாட்புரா கிராமம்  66.2 கிமீ கிழக்கே [பில்வாரா] மற்றும் கோட்டாவின் மேற்கே 97.2 கி.மீ. அஜ்மீர் பிரிவு மற்றும் மண்டல்கர் தெஹ்ஸில் கீழ் இந்த கிராமம் உள்ளது
நிலவியல்.
26 ° 30'5 "N மற்றும் 74 ° 23'31" மின். இது சராசரியாக 382 மீட்டர் உயரத்தில் உள்ளது.
விளக்கப்படங்கள்
2001 ஆம் ஆண்டு மக்கள் தொகை கணக்கெடுப்பின்படி 2600 மக்கள் தொகை கொண்டது. இவர்களில் 52% ஆண்கள், 48% பெண்கள் ஆவார்கள். லாடபுராவின் சராசரி கல்வியறிவு 70% ஆகும், இதில் தேசிய சராசரியை விட 60% அதிகமாக உள்ளது: ஆண் கல்வியறிவு 75% மற்றும் பெண்களின் கல்வியறிவு 54% ஆகும். லாடபுராவில், 15% மக்கள் தொகையில் 6 வயதுக்குட்பட்டோர் ஆவார்கள்.
வெளி இணைப்புகள்
பகுப்பு:ராஜஸ்தான் புவியியல் தொடர்பான குறுங்கட்டுரைகள் பகுப்பு:நாகவுர் மாவட்டம்
101 புதுக்குடி ஊராட்சி
101 புதுக்குடி ஊராட்சி (101 Pudhukkudi Gram Panchayat), தமிழ்நாட்டின் திருவாரூர் மாவட்டத்தில் உள்ள குடவாசல் வட்டாரத்தில் அமைந்துள்ளது. இந்த ஊராட்சி, நன்னிலம் சட்டமன்றத் தொகுதிக்கும் நாகப்பட்டினம் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 1577 ஆகும். இவர்களில் பெண்கள் 765 பேரும் ஆண்கள் 812 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
மேற்கோள்கள்
பகுப்பு:திருவாரூர் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
எசேக்கியேல்
எசேக்கியேல் (Ezekiel; ; ; அரபி: حزقيال ; அர்த்தம்:'கடவுள் பலப்படுத்துவார்') என்பவர் எபிரேய விவிலியத்திலுள்ள எசேக்கியேல் நூலில் மத்திய பாத்திரம் ஆவார்.
யூதம், கிறித்தவம், இசுலாம் என்பன எசேக்கியேலை எபிரேய தீர்க்கதரிசியாக ஏற்றுக் கொண்டுள்ளன. இவர் எருசலேமின் அழிவையும், யூதர்களின் மூன்றாம் தேவாலயம் பற்றியும் தீர்க்கதரிசனம் உரைத்த எசேக்கியேல் நூலின் ஆசிரியர் என நோக்கப்படுகின்றார்.
வெளியிணைப்புக்கள்
பகுப்பு:எபிரேய விவிலிய இறைவாக்கினர்கள்‎
எதிரொலியற்ற அறை
எதிரொலியற்ற அறை (Anechoic chamber) என்பது மின் உணர்கொம்புகளின் (antenna) பண்புகளையும் பற்றி அறிவதற்குப் பயன்படுத்தப்படும் ஒரு ஆராய்ச்சி கூடம் ஆகும். இந்த அறை மின்காந்த அலைகளை எதிரொலிக்காவண்ணம் வடிவமைக்கப்படுகிறது. மின் உணர்கொம்புகளைச் சோதனைக்கு உட்படுத்தும்பொழுது வேறு எந்த மின்காந்த அலைகளும் இடையுறாவண்ணமும், மின்காந்த அலைகள் எதிரொலிக்காவண்ணமும் சோதனைச்சாலை இருக்க வேண்டும். இதற்காக இவ்வறையில் மின்காந்த அலைகளை உட்கவரும் பொருள்கள் கொண்டு பிரமிட் போன்ற வடிவமைப்பு சுற்றுப்புற சுவர்களில் ஒட்டப்பட்டுள்ளன. இதன் காரணமாக மின்காந்த அலைகள் எதிரொலிப்பு குறைகின்றது. இந்த மின்காந்த அலைகளை உட்கவரும் பொருள்கள் பிரமிட் வடிவம் மட்டுமன்றி கூம்பு வடிவத்திலும் வடிவமைக்கப்பட்டிருக்கும். இந்த அறை சுமார் சில மீட்டர்கள் முதல் பத்து அல்லது இருபது மீட்டர் வரை அளவு கொண்டவையாக இருக்கும். இந்த அறை மின் உணர்கொம்புகளின் பண்புகள் மற்றும் ரேடார் குறுக்கு தோற்றம் (RCS) பற்றி அறிவதற்கு உதவுகிறது.
மேற்கோள்கள்
பகுப்பு:அறைகள் பகுப்பு:மின்காந்தவியல் பகுப்பு:ஒலியியல்
பேர்த்
thumb|270px|right|ஆஸ்திரேலியாவில் பேர்த் நகரத்தின் அமைவிடம் பேர்த் ஆஸ்திரேலிய மாநிலமான மேற்கு ஆஸ்திரேலியாவின் தலைநகரம். அம்மாநிலத்தின் சனத்தொகை கூடிய நகரம். ஆஸ்திரேலியாவின் நான்காவது பெரிய நகரம். மத்தியதரைக் கடல் காலநிலையை ஒத்த காலநிலை உடையது. சுவான் ஆறு இங்கு உள்ளது.
மேற்கோள்கள்
பகுப்பு:மேற்கு ஆஸ்திரேலியா பகுப்பு:ஆத்திரேலிய நகரங்கள்
பாரதம் படித்தல்
பாரதம் படித்தல் என்பது தமிழ்நாட்டின் கிராமப்பகுதிகளில் திருவிழாக்களின் போது நிகழ்த்தப்படும் ஒரு நிகழ்ச்சியாகும். பாரதம் படித்தல் பொதுவாக கூத்தாண்டவர் மற்றும் திரௌபதி அம்மன் கோவில்களில் முக்கிய நிகழ்வாகும். திருவிழா சாட்டியதிலிருந்து பதினெட்டு நாட்கள் தினமும் கோவில் திடலின் ஒரு புறத்தில் அமைக்கப்பட்ட மேடையில் மகாபாரதம் நூலைப் படிப்பர். செய்யுள்வடிவில் அமைந்த பாடல்கள் பாடி விளக்கமளித்தல், கதை நிகழ்வுகளைச் சொற்பொழிவாகச் செய்தல், பாடலும் விளக்கமும் இணைந்த கதாகாலட்சேபம் எனும் வடிவில் பாரதம் படித்தல் நிகழும்.
வரலாறு
சாளுக்கிய மன்னன் புலிகேசிக்கும் பல்லவர்களுக்கும் கி.பி ஏழாம் நூற்றாண்டில் பகைமை வளர்ந்தது. பல்லவ மன்னன் மகேந்திரவர்மன் புலிகேசியால் தோற்கடிக்கப்பட்டு காஞ்சியிலிருந்து துரத்தப்பட்டான். இதற்கு பழிவாங்க சபதமேற்ற அவனது மகன் நரசிம்மவர்மன்(மாமல்லபுரம் நகரை தலைநகராக கொண்டு ஆட்சி செய்த அரசன் மாமல்லன்), இதற்காக மக்களுக்கு போர்க்குணம் ஏற்படச் செய்யவேண்டும் என்பதற்காக பாரதம் படிக்கும் பழக்கத்தை ஏற்படுத்தினான் என வரலாற்று ஆய்வாளர்கள் கூறுவர். இதன் பலனாக கி.பி.642 ஆம் ஆண்டில் இரண்டாம் புலிகேசி தோற்கடிக்கப்பட்டான். பாதாமி நகர் (இது கருநாடக மாநிலத்தில் உள்ள நகரம் - தமிழில் வாதாபி என அழைக்கப்படுகிறது) அழிக்கப்பட்டது.
திரௌபதி அம்மன்
நரசிம்மவர்மனது படைவீரர்களாக இருந்தவர்கள் வன்னியர்கள் ஆவர். பாதாமியை வென்ற படைக்கு தலைமையேற்றவர் வன்னியர் குலத்தைச் சேர்ந்த பரஞ்சோதி என்கிற சிறுதொண்டர் ஆவார். இத்தாக்கத்தினால் வன்னியர்களிடையே அவர்கள் வாழும்பகுதிகளில் பாரதம் படிக்கும் பழக்கம் பரவலாக ஏற்படத்தொடங்கியது. பாரதம் படிக்கும் பழக்கத்திலிருந்து பாரதக்கூத்து வந்தது. பாரதக்கதையின் பாதிப்பால் வன்னியர்கள் வாழும் பகுதிகளில் திரௌபதி அம்மன் கோவில்கள் உருவாயின.
வன்னிய புராணம்
வன்னிய புராணம், பாரதக் கதை - இவை இரண்டுமே வன்னிய மக்களுக்கு போர்க்குணம் ஏற்பட வேண்டும் என்பதற்காக பல்லவ மன்னனால் திட்டமிட்டு உருவாக்கப்பட்டவை. பாரதம் படிப்பதற்கென்று பல மானியங்களை பல்லவ மன்னர்கள் அளித்துள்ளதை கல்வெட்டுகள் காட்டுகின்றன. பாரதக் கதையின் பாதிப்பால் உருவான திரௌபதி அம்மன் கோவில்களிலும், கூத்தாண்டவர் கோவில்களிலும் பாரதம்படித்தல் என்பது இன்றும் ஒரு பண்பாட்டு மரபாக விளங்கி வருகின்றது.
வெளியிணைப்புகள்
பகுப்பு:தமிழர் விழாக்கள்
கல்வா
கல்வா, இந்தியாவின் மகாராட்டிரா மாநிலத்தின் தானே மாவட்டம், தானே தாலுகா, தானே மாநகராட்சியில் அமைந்த நகர்புற பகுதியாகும். இதனருகே கல்வா புறநகர் மின்சார தொடருந்து நிலையம் மற்றும் கல்யாண் தொடருந்து நிலையங்கள் உள்ளது. தானே மாநகராட்சி கல்வா நகர்புறத்தில் இராஜீவ் காந்தி மருத்துவக் கல்லூரி மற்றும் சத்திரபதி சிவாஜி மருத்துவமனை நடத்துகிறது. மும்பை-புனே நெடுஞ்சாலையின் நடுவே கல்வா உள்ளது. மேலும் இது மும்பை பெருநகரப் பகுதி ஆகும்.
மேற்கோள்கள்
பகுப்பு:மும்பையின் சுற்றுப் பகுதிகள் பகுப்பு:மகாராட்டிர மாநிலத்திலுள்ள ஊர்களும் நகரங்களும் பகுப்பு:தானே மாவட்டம்
நியூக்ளோசிடின்
நியூக்ளோசிடின் (Nucleocidin) என்பது C10H13FN6O6S என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். புளோரினைக் கொண்டுள்ள நியூக்ளியோசைடான இதை சிடெரெப்டோமைசெசு கால்வசு வகை பாக்டீரியா இனம் உற்பத்தி செய்கிறது.
மேற்கோள்கள்
பகுப்பு:கரிம புளோரைடுகள் பகுப்பு:சல்பமேட்டுகள் பகுப்பு:உயிர்வேதியியல் பகுப்பு:நியூக்ளியோசைடுகள்
பேர்ச்சைல்டு செமிகண்டக்டர்
பேர்ச்சைல்டு செமிகண்டக்டர் (Fairchild Semiconductor) என்னும் தொழிலகம் (கும்பினி) முதன் முதலாக நுண் மின் தொகுசுற்றுகளை (Integrated Circuits) ஊற்பத்திச் செய்த பெருமை உடையது. இந்நிகழ்வுக்குப் பின் சிறிது காலத்திலேயே "டெக்சாஸ் இன்ஸ்ட்ருமென்ட்ஸ்" நிறுவனமும் மின் நுண் தொகுசுற்றுக்கள் செய்து விற்கத்தொடங்கியது. ஃபேர்ச்சைல்டு செமிகண்டக்டர் அமெரிக்காவில், கலிபோர்னியாவில் உள்ள சிலிக்கான் பள்ளத்தாக்கிலே 1960களில் தொடங்கப்பட்டது.
மேற்கோள்கள்
பகுப்பு:மின்னணுவியல் நிறுவனங்கள் பகுப்பு:அமெரிக்க வணிக நிறுவனங்கள்
அண்டவியல் மாறிலி
அண்டவியல் மாறிலி, (Cosmological constant) அல்லது பிரபஞ்சவியல் மாறிலி (cosmological constant) என்பது ஆல்பர்ட் ஐன்ஸ்டீன் தனது பொதுச் சார்பியல் கொள்கையில் மாற்றங்கள் செய்து வெளியிட்ட ஒரு முன்மொழிவு ஆகும். இதன் குறியீடு கிரே‌க்கப் பெரிய எழுத்து லேம்டா (lambda: Λ) ஆகும் ஆகும். ஐன்ஸ்டீன் நிலையான பிரபஞ்சம் எனும் தனது கொள்கையை வலியுறுத்த இந்த மாறிலியை முன்மொழிந்தார். ஆனால் ஹபிளின் சிவப்புப்பெயர்ச்சியானது பிரபஞ்சம் விரிவடைந்து கொண்டிருப்பதைக் காட்டவே தனது இம்முன்மொழிவை ஐன்ஸ்டீன் கைவிட்டார். 1990களில் கண்டறியப்பட்ட பிரபஞ்ச முடுக்கம் பிரபஞ்ச மாறிலியின் மீதான ஆர்வத்தை புதுப்பித்துள்ளது.
சமன்பாடு
ஐன்சுடைனின் புலச் சமன்பாட்டில் அண்டவியல் மாறிலி Λ பின்வரும் சமன்பாடு மூலம் தரப்படுகிறது:
மேற்கோள்கள்
பகுப்பு:அண்டவியல் பகுப்பு:பொதுச் சார்புக் கோட்பாடு பகுப்பு:ஆல்பர்ட் ஐன்ஸ்டைன் பகுப்பு:கருதுகோள்கள்
காந்த மிதத்தல்
காந்தத்தால் மிதத்தல் (Magnetic levitation) என்பது எந்த ஒரு பொருளின் உதவியும் இல்லாமல், ஒத்த துருவங்கள் ஒன்றையொன்று விலக்கும் என்ற காந்த சக்தியை மட்டும் கொண்டு ஒரு பொருள் மிதப்பதைக் குறிக்கின்றது. (படம்) இந்த தொழில்நுட்பம் தற்போது தொடர்வண்டி வரையிலும் விரிந்துள்ளது குறிப்பிடத்தக்கது.
பகுப்பு:காந்தவியல் பகுப்பு:தொழினுட்பம்
தீபக் சாந்து
தீபக் சந்து (Deepak Sandhu) இந்தியாவைச் சேர்ந்த  ஒரு பத்திரிகையாளர் ஆவார். 1948 ஆம் ஆண்டு டிசம்பர் மாதம் 19 ஆம் தேதியன்று இவர் பிறந்தார். இந்திய மத்திய தகவல் ஆணையத்தின் தலைமை தகவல் ஆணையராக பணியாற்றினார்.
தலைமைத் தகவல் ஆணையராக இருந்த சத்யானந்த மிசுராவுக்குப் பிறகு 2013 ஆம் ஆண்டு செப்டம்பர் மாதம் 5 ஆம் தேதியன்று முதல் பெண் தலைமைத் தகவல் ஆணையராக பதவிக்கு வந்தார். தூபக் சாந்து 1971 ஆம் ஆண்டு தொகுதியைச் சேர்ந்த இந்திய தகவல் சேவை அதிகாரியாவார்.
தொழில்
இந்திய குடியரசுத் தலைவர் பிரணாப் முகர்ச்சி மத்திய தகவல் ஆணையத்தின் முதல் பெண் தலைமைத் தகவல் ஆணையராக தீபக் சாந்திற்குப் பதவிப் பிரமாணம் செய்துவைத்தார்.
இப்பதவிக்கு வருவதற்கு முன்பாக இவர் முதன்மை பொது இயக்குநர்  (ஊடகங்கள் மற்றும் தொடர்புகள்), பத்திரிகை தகவல் பணியகம், இந்தியத் தொலைக்காட்சி நிறுவனம், அனைத்திந்திய வானொலி நிறுவனம் ஆகியவற்றின் செய்திப் பிரிவின் பொது இயக்குநர்  போன்ற பதவிகளில் பணியாற்றினார். 2009 ஆம் ஆண்டு தகவல் ஆணையராக நியமிக்கப்பட்டார்.
கேன்சு, பெர்லின், வெனிசு மற்றும் டோக்கியோவில் நடத்தப்பட்ட பன்னாட்டு திரைப்பட விழாக்கள், உருசியாவின் கெலென்ட்யிக் மற்றும் சைப்ரசில் நடந்த பயங்கரவாதம் மற்றும் மின்னணு ஊடகங்கள் பற்றிய பன்னாட்டு மாநாடு மற்றும் அட்லாண்டா, அமெரிக்கா, பீகிங் போன்ற இடங்களில் நடைபெற்ற செய்தியாளர்கள் சந்திப்புகள்  உட்பட பல்வேறு நிகழ்வுகளில் இந்தியாவைப் பிரதிநிதித்துவப்படுத்தி உலகம் முழுவதும் தீபக் சாந்து விரிவாகப் பயணம் செய்துள்ளார்.
மேற்கோள்கள்
பகுப்பு:1948 பிறப்புகள் பகுப்பு:வாழும் நபர்கள் பகுப்பு:பத்திரிகையாளர்கள் பகுப்பு:இந்தியர்கள்
டிராகன் (சீன சோதிடம்)
thumb|250px டிராகன் சீன சோதிடத்தின் கூறப்படும் ஐந்தாவது இராசிக் குறியீடு ஆகும். இந்த வருடத்தில் பிறந்தவர்கள் ஆடம்பர மற்றும் போராட்ட குனமும், வீரமும் கொண்டவர்களாக இருப்பார்கள் என்பது சீன சோதிடத்தின் கணிப்பு ஆகும்.
பெயர்க்காரணம்
டிராகன் ஐந்தாவது சீன சோதிட குறியாக குறிப்பிடப்படுவதின் காரணமாக, சீனாவில் கூறப்படும் கதை இது.
வெளி இணைப்புகள்
பகுப்பு:சீன சோதிடம்
இ. அபுபக்கர்
இ.அபுபக்கர் (Erappungal Abubacker) (மலையாளம் : ഇ. അബൂബക്കർ) ஓர் இந்திய அரசியல்வாதி. இவர் மே 31, 1952 இல் பிறந்தார். இவர் கோழிக்கோடின் கொடுவள்ளியைச் சேர்ந்தவர்.
இவர் இந்திய சமூக ஜனநாயகக் கட்சியின் (எஸ்.டி.பி.ஐ) நிறுவனர் தலைவர். மேலும் இவர் இந்திய முஸ்லீம் தனிநபர் சட்ட வாரியத்தின் உறுப்பினராக உள்ளார். தேஜாஸ் என்னும் தினசரி பத்திரிக்கையின் நிர்வாக ஆசிரியராகவும், இந்தியா நெக்ஸ்ட் என்னும் இந்தி இதழின் ஆசிரியராகவும் இருந்துள்ளார்.
குறிப்புகள்
பகுப்பு:கோழிக்கோடு மாவட்ட நபர்கள் பகுப்பு:மலையாள அரசியல்வாதிகள் பகுப்பு:வாழும் நபர்கள் பகுப்பு:1952 பிறப்புகள் பகுப்பு:இந்திய முஸ்லிம்கள்
ஓரியூர் புதுவயல்
புதுவயல் (Pudhuvayal) என்றும் ஓரியூர் புதுவயல் (Oriyur Pudhuvayal) என அழைக்கப்படும் உதயனார் சமுத்ரம் (Udayanar Samuthram) வரலாற்று முக்கியத்துவம் வாய்ந்த கிராமமாகும். இச்சிறிய கிராமம் இந்தியாவின் தமிழ்நாடு மாநிலத்தில் இராமநாதபுரம் மாவட்டத்தின் திருவாடானை வட்டத்தில் அமைந்துள்ளது. இக்கிராம ஓருர் ஊராட்சி நிர்வாகத்தின் கீழ் வருகிறது. இது தேவகோட்டை மற்றும் சிவகங்கையிலிருந்து 36 கிலோமீட்டர் தொலைவில் உள்ளது. இங்குள்ள பெரும்பான்மை சமூகம் முஸ்லிம்கள். புதுவயலில் அரசு தொடக்கப்பள்ளி ஒன்று உள்ளது. இதன் அருகிலுள்ள பள்ளி ஓரூரில் உள்ள புனித அருள் ஆனந்தர் பள்ளி.
மேற்கோள்கள்
பகுப்பு:Coordinates on Wikidata பகுப்பு:இராமநாதபுரம் மாவட்டத்திலுள்ள கிராமங்கள்
அழுகணிச் சித்தர்
அழுகணிச் சித்தர் என்பவர் தமிழ் நாட்டுச் சித்தர்களில் ஒருவர். தத்துவப் பொருளை உருவகமாகப் பாடியவர். துன்பச் சுவை மிகைப்படப் பாடுவதால் அழுகணிச் சித்தர் எனப் பெயர் பெற்றார் எனக் கூறுவர். இவரது பாடல்கள் அழுகணிச் சித்தர் பாடல்கள் எனத் தொகுக்கப்பட்டுள்ளன.
இவரது வரலாறோ அன்றிக் காலமோ துணிய முடியாதனவாக உள்ளது. திருநெல்வேலி மாவட்டம் திருக்குறுங்குடி அருகிலுள்ள அருள்மிகு திருமலை நம்பி திருக்கோவில் முன்புறம் உள்ள புளிய மரத்துக்கு அடியில் அவர் வசிப்பதாக கருதப்படுகிறது.
பகுப்பு:சித்தர்கள்
ஆற்காடு ஊராட்சி, தஞ்சாவூர்
ஆற்காடு ஊராட்சி (Arcadu Gram Panchayat), தமிழ்நாட்டின் தஞ்சாவூர் மாவட்டத்தில் உள்ள பூதலூர் வட்டாரத்தில் அமைந்துள்ளது. இந்த ஊராட்சி, திருவையாறு சட்டமன்றத் தொகுதிக்கும் தஞ்சாவூர் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 664 ஆகும். இவர்களில் பெண்கள் 334 பேரும் ஆண்கள் 330 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
மௌசின்ரம்
மௌசின்ரம், வடகிழக்கு இந்தியாவில் உள்ள மேகாலயா மாநிலத்தின் கிழக்கு காசி மலை மாவட்டத்திலுள்ள ஊராகும். இதுவே உலகின் அதிகமான சராசரி ஆண்டு மழைப்பொழிவைக் கொண்ட இடமாகும். இங்கு ஆண்டொன்றுக்கு சராசரியாக 11,872 மிமீ மழை பெய்கின்றது. இது முன்பு அதிக சராசரி மழையைப் பெற்ற இடமென கருதப்பட்ட சிரபுஞ்சியிலிருந்து 16 கிமீ மேற்கே உள்ளது. இது 1400 மீட்டர்கள் உயரமான மலைப்பிரதேசத்தில் உள்ள கிராமமாகும். இது காசி மலையில் அமைந்துள்ளது. இது மாநிலத் தலைநகரான சில்லாங் நகரத்திற்கு தென்மேற்கே 60 கிலோ மீட்டர் தொலைவில் உள்ளது.
காலநிலை
ஆதாரம்: http://megplanning.gov.in/handbook/2008.pdf
மேற்கோள்கள்
பகுப்பு:மேகாலயா பகுப்பு:மேகாலயாவின் புவியியல் பகுப்பு:மேகாலயா மாநிலத்திலுள்ள ஊர்களும் நகரங்களும்
ஹோபார்ட்
thumb|right|அமைவிடம்
கோபார்ட் ஆஸ்திரேலியாவின் தீவு மாநிலமான தாஸ்மானியாவின் தலைநகரம். அம் மாநிலத்தின் அதிக சனத்தொகை உள்ள நகரம். ஆஸ்திரேலியாவின் இரண்டாவது மிகப் பழைய நகரம் ஆகும். பன்னிரண்டாவது பெரிய நகரம். ஓசியானிக் காலநிலை உடையது.
பகுப்பு:ஆத்திரேலிய நகரங்கள் பகுப்பு:தாஸ்மானியா பகுப்பு:ஆத்திரேலியத் தலைநகரங்கள்
ஆனந்தி (நடிகை)
ஆனந்தி ஒரு இந்தியத் திரைப்பட நடிகை ஆவார். 2012 ஆவது ஆண்டில் பஸ் ஸ்டாப் என்னும் தெலுங்குத் திரைப்படத்தில் அறிமுகமானார். வெற்றிமாறன் தயாரிப்பில் வெளியான பொறியாளன் என்ற திரைப்படத்தில் நடித்ததன் மூலம் தமிழ் திரையுலகில் அறிமுகமானார். பின்னர் பிரபு சாலமனின் கயல் என்ற வெற்றித் திரைப்படத்தில் சிறப்பான நடிப்பை வெளிப்படுத்தி, தமிழ்த் திரையுலகில் உள்ள வளர்ந்துவரும் நடிகைகளில் ஒருவராக விளங்குகிறார்.
மேற்கோள்கள்
பகுப்பு:வாழும் நபர்கள் பகுப்பு:தமிழ்த் திரைப்பட நடிகைகள் பகுப்பு:தெலுங்குத் திரைப்பட நடிகைகள் பகுப்பு:இந்தியத் திரைப்பட நடிகைகள் பகுப்பு:1993 பிறப்புகள்
பிரசியோடைமியம்(III) ஆக்சைடு
பிரசியோடைமியம்(III) ஆக்சைடு (Praseodymium(III) oxide) என்பது Pr2O3 என்ற மூலக்கூற்று வாய்ப்பாடு கொண்ட கனிம வேதியியல் சேர்மமாகும். பிரசியோடைமியம், ஆக்சிசன் இரண்டும் சேர்ந்து உருவாகும் இச்சேர்மத்தை பிரசியோடைமியம் ஆக்சைடு அல்லது பிரசியோடைமியா என்ற பெயர்களாலும் அழைக்கிறார்கள். வெண்மை நிறத்தில் அறுகோணப் படிகங்களாக இது உருவாகிறது. மேலும், இது மாங்கனீசு(III) ஆக்சைடு அல்லது பிக்சுபைட்டு கட்டமைப்பில் படிகமாகிறது.
மேற்கோள்கள்
பகுப்பு:பிரசியோடைமியம் சேர்மங்கள் பகுப்பு:ஆக்சைடுகள் பகுப்பு:செசுகியுவாக்சைடுகள்
கீழ்க்குவளைவேடு சப்தமாதர் கோயில்
தல வரலாறு
சும்ப, நிசும்பர்களை வதம் செய்ய ஆதிசக்தி தோன்றினாள். அவள் உடலில் இருந்து கருமை நிறம் கொண்ட மஹாகோர ரூபிணியான கெளசிகை காளராத்ரி என்றழைக்கப்பட்ட பத்ரகாளியைத் தோற்றுவித்தாள்.
பத்ரக்காளியும், ஆதிசக்தியும் சும்ப, நிசும்பர்களின் தலைநகரை அடைந்து ஒரு பூங்காவில் தங்கினர். அங்கே அன்னை அற்புதமாய் பாட அவ்வழியே சென்ற சண்ட, முண்டர்கள் ஈர்க்கப்பட்டு அவள் அழகில் மயங்கினர்.
முதலில் போருக்கு வந்த தூம்ரலோசனன், போாில் அன்னையால் சாம்பலாக்கப்பட்டான். தொடர்ந்து சண்ட, முண்டர் போருக்கு வந்தனர். போாில் கோபத்தால் அன்னையின் முகம் கருத்தது. அதில் இருந்து தோன்றிய காளி சண்ட, முண்டர்களை அழித்தார். அன்னை சாமுண்டி என அழைக்கப்பட்டாள்.
தொடர்ந்து இரக்தபீஜன் போருக்கு வந்தான். உக்கிரமாகப் போர் தொடர்ந்தது. அப்போது அன்னைக்குத் துணையாய் பிரம்மசக்தி பிராம்மியாகவும், ருத்ரசக்தி ரெளத்ரி என்னும் மகேஸ்வாியாகவும், முருகசக்தி கெளமாாியாவும், விஷ்ணுசக்தி  வைஷ்ணவியாகவும், ஆதிசக்தி வராஹி ஆகவும், இந்திரசக்தி மாஹேந்திாியாகவும் தோன்றி போர் புாிந்தனர்.
இறுதியில் சும்ப, நிசும்பர்களை வதம் செய்ததும் காளியான சாமுண்டியோடு இவ்வறுவரும் சப்தமாக்களாய் அருள்பாலித்து வருகின்றனர்.
எண்ணங்களாய் பிராமியும், இயக்கமாய் மகேஸ்வாியும், நோயற்ற இன்ப வாழ்வாய் கெளமாாியும், அழகும் செவ்வையாம் மனநிறைவுமாய் வைஷ்ணவியும்,செயலூக்கமாய் வராஹியும்,செம்மாந்த புகழாய் மாஹேந்திாியும், காாிய வெற்றியாய் சாமுண்டியும், சப்த மாதாக்களாய் இருந்து அருள்புாிந்து வருகின்றனர்.
சிலை அமைப்பு
'சப்தமாதர்' எனப்படுவோர் பிராம்மி, மகேஸ்வரி, கௌமாரி, வைஷ்ணவி, வராகி, இந்திராணி, சாமுண்டீஸ்வரி ஆவர்.
இக்கோவிலில் சப்த மாதாக்களில் சாமுண்டி இல்லை. மேலும் ஞானத்தடி ஏந்திய ஞான வீரபத்திரர், தட்சிணாமூர்த்தி ஆகியோர் காணப்படுகின்றனர்.
பொதுவாக சப்த மாதாக்களில் சாமுண்டியைப் பிரதான தெய்வமாக நடுவில் அமைக்கும் வழக்கம் காணப்பட்டாலும் இங்கு வைஷ்ணவியாகிய செல்லியே பிரதான தெய்வமாக வீற்றிருக்கிறாள். இவர்களோடு உடனிருக்கும் வீரபத்திரர் கையிலோ மந்திரக்கோலுடன் இருக்கிறார்.
சன்னதிகள்
முருகப் பெருமானுக்கும், விநாயகருக்கும் தனியே சந்திதிகள் அமைக்கப்பட்டுள்ளன.
விழாக்கள்
ஒவ்வொரு மாதமும் அமாவாசை, பெளர்ணமி தினங்களில் சப்த மாதாக்களுக்கு சிறப்பு அலங்காரமும், சிறப்பு பூசைகளும் சிறப்பு ஹோமங்களும் நடத்தப்படுகின்றன. சித்ராபெளர்ணமி நாளன்று சிறப்பு பூசைகள் நடைபெற்று வருகிறது.
ஆதாரங்கள்
பகுப்பு:துப்புரவு முடிந்த கரூர் மாவட்ட ஆசிரியர்கள் தொடங்கிய கட்டுரைகள் பகுப்பு:திருவண்ணாமலை மாவட்டத்திலுள்ள அம்மன் கோயில்கள்
பிரபஞ்ச முடுக்கம்
thumb|right|அண்டத்தில் கரும்பொருள் மற்றும் கருப்பாற்றல் பங்கு பிரபஞ்ச முடுக்கம் என்பது நமது பிரபஞ்சம் விரிவடையும் வேகம் அதிகரித்துக் கொண்டே இருக்கும்   நிகழ்வைக் குறிக்கிறது. பிரபஞ்சம் விரிவடைய விரிவடைய கறுப்பு பொருளின் செறிவு குறைந்து கறுப்பு ஆற்றலின் அளவு அதிகரிக்கும். குறிப்பாக இப்பிரபஞ்சத்தின் கனஅளவு இருமடங்காகும் போது கறுப்பு பொருளின் அளவு பாதியாகிறது. ஆனால் கறுப்பு ஆற்றலின் அளவு மாறாது. 1998 ஆம் ஆண்டு Ia வகை சூப்பர்நோவாவை ஆராய்ந்த போது பிரபஞ்ச அதிகரிப்பு வேகம் சிவப்புப் பெயர்ச்சி z~0.5 எனும் அளவில் அதிகரிப்பது தெரிய வந்தது.
மேற்கோள்கள்
பகுப்பு:அண்டவியல்
பிரமொத் குமார்
பிரமோத் குமார் உத்தரபிரதேசத்திலிருந்து சமாஜ்வாதி கட்சியில் உறுப்பினராக உள்ளார். அவர் 16 வது உத்தரபிரதேச சட்டமன்றத் தேர்தலில். 2012 இல்  Auraiya மாவட்டத்திற்கு தெர்ந்தெடுக்கப்பட்டார் .
References
பகுப்பு:வாழும் நபர்கள் பகுப்பு:பீகார் சட்டமன்ற உறுப்பினர்கள்
காந்தமிதவுந்து
180px|thumb|காந்தத்தால் மிதக்கும் வண்டியின் நுட்ப வரைபடம் 180px|thumb|மிதக்கும் தொடர்வண்டி 180px|thumb|காந்தத்தால் மிதத்தல்
காந்தமிதவுந்து அல்லது மிதக்கும் தொடர்வண்டி என்பது காந்தத்தால் மிதத்தல் தொழில்நுட்பம் மூலம் சக்கரங்களின் உதவியில்லாமல் மிதந்து கொண்டே செல்லக்கூடிய தொடர்வண்டி ஆகும். இது ஊர்ந்து செல்ல ஆரம்பிக்கும் போது இதன் பாகங்கள் அனைத்தும் தரையில் படாது. காந்தப்பாதையில் செல்லும் இந்தத் தொடர்வண்டிகளின் வேகம் மணிக்கு 580 கிலோமீட்டர்களையும் தாண்டிச் செல்ல வல்லது.
பகுப்பு:ஒற்றைத்தண்டவள தொடருந்துகள்
சகாயநகர் ஊராட்சி
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:கன்னியாகுமரி மாவட்ட ஊராட்சிகள் பகுப்பு:த. இ. க. ஊராட்சித் திட்டம்
குடியானா
குடியானா (Kutiyana) என்பது இந்தியாவின் குசராத்து மாநிலத்தில் இருக்கும் போர்பந்தர் மாவட்டத்திலுள்ள ஒரு மாநகராட்சி ஆகும்.
மக்கள் தொகையியல்
2001 ஆம் ஆண்டு எடுக்கப்பட்ட இந்திய மக்கள் தொகை கணக்கீட்டின்படி இந்நகரின் மக்கள் தொகை 17,108 ஆகும். இம்மக்கள் தொகையில் 51 விழுக்காடு நபர்கள் ஆண்கள் மற்றும் 49 விழுக்காடு நபர்கள் பெண்கள் ஆவர். குடியானா நகரின் படிப்பறிவு சதவீதம் 63% ஆகும். இது நாட்டின் சராசரி படிப்பறிவு சதவீதமான 59.5% என்பதை விட அதிகமாகும். படிப்பறிவில் ஆண்களின் சதவீதம் 71% மற்றும் பெண்களின் படிப்பறிவு சதவீதம் 54% ஆகும். மக்கள் தொகையில் 13 சதவீதத்தினர் ஆறு வயதிற்கு உட்பட்டவர்களாக உள்ளனர்.
மேற்கோள்கள்
பகுப்பு:குஜராத் மாநிலத்திலுள்ள ஊர்களும் நகரங்களும் பகுப்பு:போர்பந்தர் மாவட்டம்
இரிங்கி பட்டாச்சார்யா
இரிங்கி ராய் பட்டாச்சார்யா (Rinki Roy Bhattacharya) (பிறப்பு 1942) ஒரு இந்திய எழுத்தாளர், கட்டுரையாளர் மற்றும் ஆவணப்படத் தயாரிப்பாளர் ஆவார். இவர் திரைப்பட இயக்குனர் பிமல் ராயின் மகளும், பாசு பட்டாச்சார்யாவின் மனைவியும் ஆவார். பாசு பட்டாச்சார்யா இவரது படங்களில் ஒத்துழைத்துள்ளார். இவர் 'பிமல் ராய் மெமோரியல் & பிலிம் சொசைட்டி'யின் நிறுவனர் மற்றும் தலைவராகவும் உள்ளார். ஒரு சார்பிலா பத்திரிகையாளராக, டைம்ஸ் குழு, த தந்தி, தி இந்து மற்றும் இந்தியன் எக்ஸ்பிரஸ் போன்ற பத்திரிக்கைகளில் திரைப்படங்கள், நாடகங்கள், கலை மற்றும் பெண்ணியப் பிரச்சினைகள் குறித்து அவர் விரிவாக எழுதி வருகிறார்.
வாழ்க்கை வரலாறு
கொல்கத்தாவைச் சேர்ந்த ரிங்கி 1942 ஆம் ஆண்டில் பிறந்தார். இவர் புகழ்பெற்ற இந்தியத் திரைப்படத் தயாரிப்பாளர் பிமல் ராயின் மூத்த மகள். இவரது குழந்தைப் பருவம் பிரபல எழுத்தாளர்கள், கவிஞர்கள் மற்றும் கலைஞர்களைச் சுற்றிக் கழிந்தது. இத்தகைய பிரபலங்கள் அடிக்கடி இவரது வீட்டுக்கு வந்து சென்றனர். இவர்களது வீடு அதன் அருமையான வங்காள உணவு வகைகளுக்கும் பெயர் பெற்றது.
இவர் 1966 ஆம் ஆண்டில் சார்பிலா பத்திரிகையாளராக தனது வாழ்க்கையைத் தொடங்கினார், தி எகனாமிக் டைம்ஸ், தி இந்தியன் எக்ஸ்பிரஸ் மற்றும் பல இதழ்களில் கட்டுரைகளை வெளியிட்டார். இவர் ஆண்கள் தங்கள் மனைவியை அடிப்பது தொடர்பான ஆவணப்படமான சார் திவாரி மூலம் ஆவணப் படங்களைத் தயாரிப்பதில் அறிமுகமானார். இதனைத் தொடர்ந்து இந்தியாவில் பெண்களுக்கு எதிரான வன்முறைகள் சம்பந்தப்பட்ட பிரச்சனைகளின் ஆவணப்படங்களைத் தொடர்ச்சியாகத் தயாரித்தார். இவர் அனுபவ், கிரிஹ பிரவேஷ்,ஆவிஷ்கார் ஆகிய திரைப்படங்களில் கலை, உள்ளரங்க அலங்காரம் ஆகிய பணிகளைக் கவனித்துக் கொண்டார்.
இவர் இந்தியாவில் பெண்கள் இயக்கத்தில் தீவிரமாக ஈடுபட்டார். பிகைன்ட் குளோஸ்டு டோர்ஸ் டொமெஸ்டிக் வயலன்ஸ் இன் இன்டியா (மூடிய கதவுகளுக்கு பின்னால்: இந்தியாவில் உள்நாட்டு வன்முறை), பிமல் ராய் - ஒரு அமைதியான மனிதர், அழியாத முத்திரைகள், நிச்சயமற்ற தொடர்புகள் மற்றும் பல சமையல் புத்தகங்கள் உட்பட பல புத்தகங்களை எழுதியுள்ளார். மதுமதி (1958), பிமல் ராயின் மதுமதி: அன்டோல்ட் ஸ்டோரீஸ் ஃப்ரம் பிஹைண்ட் தி சீன்ஸ் (2014) ஆகிய படங்களை உருவாக்கப்பட்ட புத்தகத்தையும் வெளியிட்டார்.
தனிப்பட்ட வாழ்க்கை
இரிங்கி திரைப்பட இயக்குநர் பாசு பட்டாச்சார்யாவை (1934-1997) மணந்தார். இருப்பினும், குடும்ப துன்புறுத்தல்களுக்குப் பிறகு, இவர் 1982 ஆம் ஆண்டில் தனது வீட்டை விட்டு வெளியேறினார். பகிரங்கமாக, 1984 ஆம் ஆண்டில் மனுஷியில் பத்திரிகையாளர் மது கிஷ்வருடன் ஒரு நேர்காணல் மூலம் வெளியே வந்தார். 1990 ஆம் ஆண்டில் இந்த இணை முறையாக விவாகரத்து பெற்றது. இவர் தன் தந்தையின் சொத்தில் தன் பங்குக்காக தன் தாய் மற்றும் உடன்பிறப்புகளுக்கு எதிராக வெற்றிகரமாக வழக்கு தொடர்ந்தார்.
இவர் மும்பையின் பாந்த்ராவில் வசிக்கிறாள். இவருக்கு திரைப்பட இயக்குனர் ஆதித்யா பட்டாச்சார்யா என்ற மகனும், எழுத்தாளரான சிம்மு மற்றும் அன்வேஷா ஆர்யா என்ற இரண்டு மகள்களும் உள்ளனர்.
மேற்கோள்கள்
பகுப்பு:இந்தியப் பெண் செயற்பாட்டாளர்கள் பகுப்பு:இந்திய உணவு எழுத்தாளர்கள் பகுப்பு:வாழும் நபர்கள் பகுப்பு:1942 பிறப்புகள்
ஈர்ப்பிய சிவப்புப்பெயர்ச்சி
ஈர்ப்பிய சிவப்புப்பெயர்ச்சி (Gravitational redshift) என்பது ஒளி அல்லது குறிப்பிட்ட அலைநீளமுடைய பிற மின்காந்த அலைகள் வலிமையான ஈர்ப்பு விசை உடைய பொருளில் இருந்து அதை விடக் குறைவான ஈர்ப்பு விசையை உடைய பொருளை அடையும் போது தோன்றும் அலைநீள அதிகரிப்பு ஆகும். அதாவது கட்புலனாகும் ஒளியைக் கொண்டு கணக்கிட்டால் அலைநீளங்கள் சிவப்பு முனைக்குப் பெயரும். இதனால் இவற்றின் ஆற்றல் மற்றும் அதிர்வெண் குறையும். இதற்கு மாறாக மின்காந்த அலைகள் குறைவான ஈர்ப்பு விசை உடைய பொருளில் இருந்து அதை விட அதிகமான ஈர்ப்பு விசையை உடைய பொருளை அடையும் போது மின்காந்த அலையின் அலைநீளம் அதிகரித்தது போலத் தெரியும். இது நீலப்பெயர்ச்சி எனப்படும்.
பகுப்பு:இயற்பியல் கோட்பாடுகள் பகுப்பு:ஆல்பர்ட் ஐன்ஸ்டைன்
சுதந்திரத்தின் தங்க எழுதுகோல் விருது
சுதந்திரத்தின் தங்க எழுதுகோல் விருது (Golden Pen of Freedom Award) என்பது செய்தித்தாட்டுறையின் சுதந்திரத்திற்கும், மேம்பாட்டுக்கும், அதன் பாதுகாப்புக்கும் தனித்துவமான பங்களிப்புகளை வழங்கிய தனி நபர்கள், அமைப்புகளுக்கு வழங்கப்படும் ஒரு உலகளாவிய விருதாகும். இவ்விருது உலகச் செய்தித்தாள் நிறுவனத்தினால் 1961 முதல் வழங்கப்பட்டு வருகின்றது. விருது பெற்றவர்களின் தனிச்சிறப்பு என்பது திடமனம், அர்ப்பணிப்பு, சிறை வாழ்க்கை, உடல் சார்ந்த துன்புறுத்தல்கள், தணிக்கை, தலைமறைவு வாழ்க்கை, படுகொலை என்பவற்றை உள்ளடக்கியதாகும்.
வெளி இணைப்புகள்
பகுப்பு:பரிசுகளும் விருதுகளும்
மலயமாருதம்
மலயமாருதம் 16வது மேளகர்த்தா இராகமும், "அக்னி" என்று அழைக்கப்படும் மூன்றாவது சக்கரத்தின் 4வது இராகமுமாகிய சக்ரவாகத்தின் ஜன்னிய இராகம் ஆகும்.
இலக்கணம்
thumb|right|250px|மலயமாருதம் இராகத்தில் வரும் சுரங்கள், C யிலிருந்து தொடக்கம்
மேற்கோள்கள்
பகுப்பு:சக்ரவாகத்தின் ஜன்னிய இராகங்கள்
புட்லூர் ஊராட்சி
புட்லூர் ஊராட்சி (Putlur Gram Panchayat), தமிழ்நாட்டின் திருவள்ளூர் மாவட்டத்தில் உள்ள திருவள்ளூர் வட்டாரத்தில் அமைந்துள்ளது. இந்த ஊராட்சி, பூந்தமல்லி சட்டமன்றத் தொகுதிக்கும் திருவள்ளூர் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 3900 ஆகும். இவர்களில் பெண்கள் 1927 பேரும் ஆண்கள் 1973 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:திருவள்ளூர் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
மதீச பத்திரன
மதீச பத்திரன (Matheesha Pathirana பிறப்பு: டிசம்பர் 18, 2002) ஓர் இலங்கைத் துடுப்பாட்டக்காரர். லசித் மலிங்க போன்று இவரது பந்துவீச்சு இருப்பதனால் இவர் குழந்தை மலிங்க என்று குறிப்பிடப்படுகிறார். ஆகத்து 2021 இல், இவர் 2021 SLC இன்விடேஷனல் இ20 தொடரில் SLC கிரேஸ் அணியில் இடம் பெற்றார். ஆகத்து 22, 2021 இல் இருபது 20 போட்டியில் அறிமுகமானார். பின்னர் 2020 ஆம் ஆண்டில் 19 வயதுக்குட்பட்ட துடுப்பாட்ட உலகக் கிண்ணத்திற்கான இலங்கை அணியில் இடம் பெற்றார். சனவரி 2022 இல்,மேற்கிந்தியத் தீவுகளில் 2022 ஐசிசி 19 வயதுக்குட்பட்ட துடுப்பாட்ட உலகக் கிண்ணத்திற்கான இலங்கை அணியில் இடம் பெற்றார். 2023 இந்தியன் பிரீமியர் லீக் கிண்ணம் வென்ற சென்னை சூப்பர் கிங்ஸ் அணியின் முக்கிய வீரராக இருந்தார். அந்தத் தொடரில் 19 இலக்குகளைக் கைப்பற்றினார். ஐபிஎல் கோப்பையை வென்ற இளம் வெளிநாட்டு வீரர் என்ற பெருமையை பெற்றார்.
கிளைத் துடுப்பாட்டப் போட்டிகள்
ஏப்ரல் 2022 இல், 2022 இந்தியன் பிரீமியர் லீக்கில் ஆடம் மில்னேவுக்கு மாற்று வீரராக, சென்னை சூப்பர் கிங்ஸால் ஒப்பந்தம் செய்யப்பட்டார். குஜராத் டைட்டன்ஸ் அணிக்கு எதிரான போட்டியில் அறிமுகமாகி முதல் பந்திலேயே, சுப்மன் கில்லின் இலக்கைக் கைப்பற்றிய முதல் இலங்கை மற்றும் சர்வதேச அளவில் ஒன்பதாவது வீரர் என்ற பெருமையைப் பெற்றார். சூலை 2022 இல், லங்கா பிரீமியர் லீக்கின் மூன்றாவது பதிப்பிற்காக கண்டி பால்கன்சுவால் ஒப்பந்தம் செய்யப்பட்டார்.
சர்வதேச போட்டிகள்
மே 2022 இல், ஆத்திரேலியாவுக்கு எதிரான தொடருக்கான இலங்கையின் பன்னாட்டு இருபது20 அணியில் இடம்பிடித்தார். இருப்பினும், எந்தப் போட்டியிலும் விளையாட வாய்ப்பு கிடைக்கவில்லை, பின்னர் காயம் காரணமாக அந்தத் தொடரில் இருந்து விலகினார். ஆகத்து 2022 இல், 2022 ஆசியக் கின்னத்திற்கான இலங்கையின் பன்னாட்டு இருபது20 அணியில் இடம்பெற்றார். ஆகத்து 27, 2022 அன்று ஆப்கானித்தானுக்கு எதிராக அறிமுகமானார்.
மார்ச் 2023 இல், நியூசிலாந்துக்கு எதிரான தொடருக்கான ஒருநாள் மற்றும் பன்னாட்டு இருபது20 அணியில் இடம்பெற்றார்.
சான்றுகள்
பகுப்பு:இலங்கைத் துடுப்பாட்டக்காரர்கள் பகுப்பு:வாழும் நபர்கள் பகுப்பு:2002 பிறப்புகள்
காட்டில் கிடைத்த பறவை
காட்டில் கிடைத்த பறவை ( Foundling-Bird ) என்பது ஜெர்மன் விசித்திரக் கதையாகும். இது கிரிம் சகோதரர்களால் சேகரிக்கப்பட்டத் தொகுப்பில் எண் 51-ல் சேகரிக்கப்பட்டது.
இது ஒரு பெண் தனது உருவத்தை மாற்றிக் கொண்டு தப்பிக்கும் கதை வகையாகும் தி மாஸ்டர் மெய்ட், தி வாட்டர் நிக்ஸி, நிக்ஸ் நாட் நத்திங் மற்றும் தி டூ கிங்ஸ் சில்ட்ரன் ஆகியவை இதே போன்ற பிற கதைகளாகும்.
கதைச் சுருக்கம்
ஒரு வனத்துறை அதிகாரி பறவைக் கூட்டில் ஒரு குழந்தை இருப்பதை கண்டுபிடித்து, தனது மகள் லென்செனுடன் வளர்க்க அக்குழந்தையை கொண்டு வருகிறார். மேலும் அதற்கு பண்டேவோகல் ("காட்டில் கிடைத்த பறவை") என்று அழைத்தனர். மேலும் லென்செனுடன் குழந்தை நெருங்கி பழகியது.
ஒரு நாள் சமையல்காரி பல வாளிகள் தண்ணீரை வீட்டிற்குள் எடுத்துச் செல்வதைக் கண்டு "எதற்காக இவ்வளவு தண்ணீர் எடுத்துச் செல்கிறீர்கள்" என்று லென்சென் கேட்கிறாள். அதற்கு அந்த சமையல்காரி அடுத்த நாள் சமையலுக்கு அந்தக் குழந்தையை கொதிக்க வைப்பதற்காக அவ்வாறு செய்வதாக அவளிடம் கூறினாள். பயந்து போன லென்சென் பண்டேவோகலிடம் கூறியதும் அங்கிருந்து அவர்கள் தப்பி ஓடிவிடுகின்றனர்.
கடைசியாக சமையல்காரி தானே அவர்களை கண்டுபிடிக்க கிளம்புகிறாள். இப்போது பண்டேவோகல் ஒரு குளமாகவும் லென்சென் அதன் மீது நீந்தும் ஒரு வாத்தாகவும் மாறினர். தேடியலைந்த சமையற்காரி அக்குளத்தில் தண்ணீர் குடிப்பதற்காக மண்டியிடுகிறாள். அந்த நேரத்தில் லென்சென் அவள் தலையைப் பிடித்து இழுத்து குளத்திற்குள் மூழ்கடித்தாள்.
குழந்தைகள் மீண்டும் பத்திரமாக வீடு திரும்புகின்றனர்.